
Es donen a conéixer noves dades corológiques per a la flora de Menorca. Les cita- 
cions recollides corresponen a 25 tàxons. D'aquests, un és novetat per a la flora de 
les Balears: Lemna minuta Kunth, i altres 7 són novetat per a la flora de Menorca: 
Ajuga iva L. subsp. iva, Calystegia silvatica (Kit.) Griseb, Convolvulus arvensis 
L. var. linearifolius Choisy, Orobanche santolinae Loscos & J. Pardo, Rhagadio- 


lus edulis Gaertn., Rumex bucephalophorus L. subsp. aegeus Rech. f., Solanum 

villosum Mill. subsp. miniatum (VVilld.) Edmonds. Les altres citacions correspo- 
nen a tàxons dels que es tenia poca informació recent sobre la seva presència a l'i- 


lla o bé que tot i estar citats no es coneixia cap localitat concreta. 

NOTES AND CONTRIBUTIONS TO THE KNOWLEDGE OF THE FLORA OF 
MENORCA (III). New chorological data for the flora of Minorca are reported. 
The records belong to 25 different taxa. Lemna minuta Kunth, is recorded for the 
first time in the Balearic islands, while the following are new for the flora of 
Minorca: Ajuga iva L. subsp. iva, Calystegia silvatica (Kit.) Griseb, Convolvulus 
arvensis L. var. linearifolius Choisy, Orobanche santolinae Loscos et J. Pardo, 

Introducció 


Amb els objectius de seguir actualitzant el 
catàleg de la flora vascular i d'aprofundir en el 
coneixement florístic de l'illa de Menorca, pre- 
sentam una nova sèrie de notes florístiques. Com 
en contribucions anteriors el catàleg florístic 
inclou citacions referents a: 


- Novetats florístiques per a la flora insular 
o de les Balears. 

- Tàxons no retrobats des de feia temps 

- Ampliació de l'àrea de distribució fins ara 
coneguda de tàxons rars o molt rars. 

- Tàxons que tot i estar indicats com a pre- 
sents a l'illa fins ara no es coneixia cap localitat 
concreta. 

Com en contribucions anteriors, els tàxons estan 
ordenats alfabéticament. Els noms dels autors 
dels tàxons s'han abreviat seguint el criteri esta- 
blert per Brummitt i Powell (1993). Per a cada 
una de les citacions es proporciona la següent 
informació: 

- Nom de la localitat 


- Quadrícula UTM, generalment amb una 


precisió de 100 m, peró en aquells casos en qué 
les poblacions ocupen una superfície important 
(p. e. els cas dels óms) la quadrícula correspon a 
] km. 

- Altitud 

- Hàbitat 

- Data de la recol-lecció 

- Recol-lectors 

- Herbari on roman dipositat el material. 
Els tàxons que són novetat per a la flora de les 
Balears van precedits de dos asteriscos (**) i les 
que ho són per a la flora de Menorca per un aste- 
risc (*). 


Catàleg florístic 


*Ajuga iva L. subsp. iva 

S'Almudaina, Ciutadella, 31TEE817297, 
118 m, clarianes de la marina de xipell i romaní 
sobre sòl calcari pedregós, 21-IX-2002, P. Fraga 
(P. Fraga herb. pers.), Plans Morlans, Maó, 
3ISFE0424, 70 m, diverses plantes enmig d'un 
camí juntament amb Teucrium chamaedrys, 
terreny calcari, 21-VII-2003, O. García (O. Gar- 
Cía, herb. pers.). 

Rodríguez (1904) i diferents autors poste- 
riors (Knoche, 1922; Duvigneaud, 1979; Bolós i 
Vigo, 1996) només indiquen la presencia de la 
Subespécie pseudoiva (Rob. et Cast. ex DC.) 
Briq. a Menorca. Aquesta és, certament, la més 
abundant arreu de l'illa i és fàcil trobar-la crei- 
xent damunt terres calcàries o arenoses en 
ambients secs. En canvi la subespècie iva sembla 
tenir preferència pels terrenys calcaris del Juràs- 
sic (també ha estat observada a la zona de la 
Mola de Fornells, però no es conserva cap testi- 
moni d'herbari). Quan els dos tàxons creixen 
junts (Fig. 1) és quan millor es poden reconèixer 
els caràcters que els separen. Les flors no només 


difereixen en la coloració de la corol-la sinó 
també en la forma i la mida d'aquesta. En les 
flors de la subespècie pseudoiva la corol-la és 
més petita que la subespècie iva. També s'obser- 
ven diferències en la forma de les fulles i l'in- 
dument d'aquestes, en la subespècie iva tenen el 
marge amb més dents i presenten una tonalitat 
més grisa per tenir un indument de pèls més den- 
sos i més curts. Tot açò pot justificar considerar 
les dues formes com a subspècie com ja han fet 
alguns autors (Gamisans i Jeanmonod, 1993, 
Rerguélen, 1999) i no com a varietat com fan 
altres (Bolòs i Vigo, 1996). 


Anacyclus clavatus (Desf.) Pers. 

Sa Muntanyeta, Ciutadella, 31TEE818289, 
80m, tanques segades en terreny silici arenós, 
21-VI-2003, P. Fraga (P. Fraga herb. pers.). 

Segona localitat per aquest tàxon a Menor- 
ca, la primera citació correspon a Fraga i Pallicer 
(1998). L'hàbitat d'aquesta nova localitat és 
idéntic al de la primera., peró aquí la planta és 
més abundant. 


Ballota nigra L. subsp. uncinata (Fiori i Bég.) 
Patzak 

Mongofre Vell, Maó, 31S8FE047263, 15 m, 
voreres de tanques pasturades en terreny silici 
argilós, 18-V-2003, P. Fraga (P. Fraga, herb. 
pers.). 

La majoria d'autors (Rodríguez, 1904; Kno- 
che, 1922; Bolòs i Vigo, 1996, Pla et al., 1992) 
mantenen que a les Balears les poblacions de B. 
nigra corresponen a la subespècie foetida (Vis.) 
HayeX, però Duvigneaud (1979) va assignar 
aquestes mateixes plantes a la subespècie unci- 
nata, criteri que no ha estat seguit per autors pos- 
teriors. 

A Menorca sembla que hi coexisteixen les 
dues subespècies. Amb les dades actuals no hi ha 
cap dubte que la subespècie foetida és molt més 
abundant, però també podria ser que la subespè- 
cie uncinata hagués passat per alt. De fet, els dos 
tàxons són molt semblants en l'aspecte vegetatiu, 
la subespècie uncinata té un color més verdós i té 
tendència a fer-se més alta. Però les diferències 
més evidents es troben en els caràcters florals. La 
subespècie foetida té el calze clarament campa- 

Fig. 1. Ajuga iva subsp. iva (esquerra) i A. iva subsp. pseudoiva (dreta) creixent juntes. 
Fig. 1. Ajuga iva subsp. iva (left) and A. iva subsp. pseudoiva (right) growing together. 


nulat, eixamplat a la boca, i amb els lóbuls erec- 
to-patents, en canvi la subespècie uncinata el té 
cilíndric i amb els lòbuls patents i recorbats. En 
el cas concret de Menorca també s'ha observat 
que difereixen en la longitud del peduncle de les 
inflorescències. La subespècie uncinata els té 
més llargs, de manera que les inflorescències 
queden més separades de la tija, lleugerament 
penjants, d'aquesta manera tota la part florida té 
un aspecte més lax. Al mateix temps les dues 
subespècies també difereixen en les àrees de dis- 
tribució (Patzak, 1958). La subespècie uncinata 
té una distribució més meridional: regió maca- 
ronèsica i part sud de la regió mediterrània fins 
al pròxim orient. En canvi, la subespècie foetida 
mostra una distribució més septentrional: Europa 
Occidental i Central fins al nord-oest de la penín- 
sula balcànica. Menorca, com altres regions 
mediterrànies queda en el límit d'aquestes dues 
àrees de distribució. Acó pot explicar la presèn- 
cia de les dues subespècies a l'illa. 


Bromus commutatus Schrad. 

Sa Muntanyeta, Ciutadella, 3 lTEES8 18289, 
80 m, tanques en terreny silici arenós, 21-VI- 
2003, P. Fraga (P. Fraga herb. pers.). 

Des que va ser citat per Font i Quer (1919) 
aquest tàxon no s'havia retrobat. Aquesta nova 
localitat es troba ben allunyada de la indicada per 
aquell autor (Binissarmenya, Maó). Peró com 
aquella la planta aquí també creix en terreny sili- 
ci relativament humit a l'hivern. El seu aspecte, 
semblant a una forma robusta de B. mollis L. o B. 
pseudothominii P. Sm., pot haver fet que hagi 
passat per alt més d'una vegada. 


*Calystegia silvatica (Kit.) Griseb. 

Font de Son Camaró, Es Migjorn Gran, 
3ISEE883243, 75 m, al voltant de l'antiga font i 
a les voreres del torrent que surt d'aquesta, 18- V- 
2003, P. Fraga (P. Fraga herb. pers.). 

Fins ara aquest tàxon no era conegut de 
Menorca, encara que, per la seva distribució i per 
les preferéncies d'un hàbitat relativament freqüent 
al'illa, la seva presencia era més que probable. 

Segons Brummitt (1972) hi ha diferències 
morfológiques entre les plantes del Mediterrani 
Oriental i les de l'Occidental. Les segones mor- 
fológicament són més próximes a C. sepium (L.) 
R.Br. Aquest fet també és mencionat per Bolós i 
Vigo (1996). Curiosament, les plantes de Menor- 
ca semblarien més a les orientals: les bractéoles 
són fortament sacciformes a la base, més amples 
que llargues i les flors són grosses (> 7 cm de 
diàmetre). De fet, tota la planta té un aspecte 
diferent, és més robusta i vigorosa amb les tiges 
de tonalitat vermellosa. 


*Convolvulus arvensis L. var. linearifolius 
Choisy 

Camí de Serra, Es Mercadal, 31TEE876313, 
70 m, voreres de camí, terres agiloses silícies 
inundades a l'hivern, 12-X-1999, P. Fraga (P. 
Fraga, herb. pers.), Torre Llafuda, Ciutadella de 
Menorca, 31SEE789281, 110 m, tanques, terres 
argiloses calcàries inundades a l'hivern, 19-VIII- 
2000, P. Fraga (P. Fraga, herb. pers.); Basses de 
Lluriac, Es Mercadal, 31TEE935322, 5 m., vore- 
ra de camí, terreny silici, 28-X-2001, M. Pons 
(M. Pons herb. pers.). 

C. arvensis és una planta que mostra una 
elevada variabilitat de certs caràcters com la 
coloració de les flors o la forma de les fulles. A 
partir d'aquí s'han proposat nombrosos tàxons 
infraespecífics que posteriorment s'ha demostrat 
que tenien poc valor taxonòmic. Però certes for- 
mes presenten una variació tan extrema, a la 
vegada associada a preferències d'hàbitat defini- 
des, que el seu reconeixement com a entitat 
taxonòmica sembla justificat. Aquest seria el cas 
d'aquesta varietat que es caracteritza per les 
fulles estretes i linear-espatulades, o sigui, amb la 
part apical més ample que la resta del limbe. Al 
mateix temps, també presenta les bràctees més 
grosses i ciliades al marge. Aquesta varietat, a 
Menorca, té una distribució més restringida que 
la varietat típica, amb la que sol conviure, i pre- 
fereix terres argiloses silícies fondes i fresques. 


Diplotaxis viminea (L.) DC. var. integrifolia 
Guss. 

La Mola de Maó, 31SFE133149, 75 m, llocs 
herbosos en terreny calcari damunt els penyals 


marítims, 3-XII-2002, P. Fraga (P. Fraga herb. 
pers.)., Es Tamarells, Es Castell, 31SFE117133, 
5 m, llocs herbosos del litoral en terreny calcari, 
20-11-2003, P. Fraga (P. Fraga herb. pers.). 

La preséncia a Menorca d'aquest tàxon ja 
havia estat indicada (Martínez Laborde, 1993), 
però no se'n tenia cap referència de localitat con- 
creta. A més dels caràcters morfològics que la 
diferencien de la varietat típica: fulles de marge 
sencer o poc dentat i més consistents, a Menorca, 
també sembla tenir unes preferències d'hàbitat 
diferents. Mentre que la varietat viminea és fa en 
camps cultivats i ambients ruderals, aquesta 
varietat sembla preferir ambients litorals no tan 
ruderalitzats encara que amb una tendència nitrò- 
fila. 


Fallopia convolvulus (L.) Á. Lóve 

Alputze Vell, Ciutadella de Menorca, 
31TEE817297, 70 m, tanques segades en terreny 
calcari arenós, 21-IX-2002, P. Fraga (P. Fraga 
herb. pers.). 

Des de les cites recollides per Rodríguez 
(1904) aquesta planta dels camps cultivats no 
s'havia tornat a citar, només Duvigneaud (1979) 
la senyala com a vista, però sense donar cap indi- 
cació de localitat concreta. Tot i així, la majoria 
d'autors sempre l'han considerada com a present 
a l'illa (Bolòs i Vigo, 1990, Pla et al., 1992), 
d'altres l'han considerada com dubtosa (Nava- 
rro, 1990), segurament per aquesta falta de cita- 
cions. Aquest darrer fet pot ser degut al creixe- 
ment estival de la planta, una època de l'any que 
no convida massa a l'exploració dels camps cul- 
tivats, l'hàbitat propi de la planta. 


Festuca arundinacea Schreb. subsp. arundina- 
cea 

Es Molinet, Es Mercadal, 318FE076282, 60 
m, voreres de tanques en talusos i síquies, terreny 
calcari humit a l'hivern, 20-V-2002, P. Fraga (P. 
Fraga, herb. pers.); Santa Margalida, Es Merca- 
dal, 31SEE916261, 125 m, síquies en costers de 
terres argiloses silícies, 3-V-2003, P. Fraga (P. 
Fraga, herb. pers.). 

La presència d'aquest tàxon a Menorca ha 
estat indicada per Duvigneaud (1979) i per Pla et 
al. (1992), però cap d'ells dóna indicació de 

localitat o referència de citació. De fet, fins ara a 
Menorca només es coneixia amb certesa la 
presència de la subespècie fenas (Lagasca) 
Arcang., ja indicada per Rodríguez (1904) de 
nombroses localitats. 

En aquest cas concret per a la determinació 
de la subespècie s'han seguit els criteris esta- 
blerts per Kérguelen i Plonka (1989). Aquesta 
subespècie es diferencia de les altres dues pre- 
sents a Menorca principalment per ser una plan- 
ta més robusta, per la seva inflorescència més 
densa i més ramificada i per les espiguetes més 
grosses (S 10 mm). 


Festuca arundinacea Schreb. subsp. corsica 
(Hackel) Kerguélen 

Son Ermità, Ferreries, 31 TEE856334, 60 m, 
terres argiloses silícies parcialment inundades a 
l'hivern, 18-V-1997. 

Com en el cas anterior, la presència d'aquest 
tàxon a Menorca havia estat indicada per Duvig- 
neaud (1979) i Pla et al. (1992). Però, com a 
mínim en el cas de Duvigneaud, aquesta indica- 
ció pot ser deguda a una confusió, ja que aquest 
autor equipara la subespècie corsica a la 
subespècie fenas. Posteriorment, Kerguélen i 


Fig. 2. Fumaria densiflora DC. 


Plonka (1989) els consideren dos tàxons ben 
diferenciats. En tot cas, la subespécie corsica 
correspondria en part a la subespècie atlantigena 
(St.-Yves) Auquier segons la interpretació feta 
per Markgraf (1980). De fet, inicialment i de 
manera provisional, seguint les informacions 
donades per aquest darrer autor, les plantes d'a- 
questa localitat havien estat classificades com 
subespècie atlantigena. Posteriorment una exa- 
minació més acurada, i amb la informació de 
Kerguélen i Plonka (1989) a l'abast, ha permès 
determinar que les plantes de Menorca s'ajusten 
més la descripció donada per aquest autor. De 
totes maneres, els dos tàxons són molt propers i 
segons Gamisans i Jeanmonod (1993) la diferèn- 
cia fonamental és el número cromosòmic, per 
tant fins que no es facin les comprovacions per- 
tinents no serà possible establir definitivament la 
posició taxonòmica d'aquestes plantes. 


Fumaria densiflora DC. 

S'Alberg Vell, Ferreries, 31 SEE831265, 80 
m, tanques sembrades en terreny calcari arenós, 
21-IV-2003, P. Fraga (P. Fraga herb. pers.). 

Fins ara l'única referència que es tenia de la 
presència d'aquesta planta a Menorca era de 

Lidén (1986), peró no es coneixia cap indicació 
de localitat concreta. Amb aquesta citació queda 
confirmada la presència d'aquesta planta a l'illa. 
En aquesta localitat la planta viu en el seu 
ambient típic i acompanyada d'altres espècies 
del gènere més comuns arreu de l'illa: F. bastar- 
dii Boreau, F. officinalis L. subsp. officinalis i F. 
parviflora Lam. 


Hordeum marinum Huds. subsp. gussoneanum 
(Parl.) Thell. 

Bassa Verda de Binisarmenya, Maó, 
31SFE094195, 40 m, terres argiloses silícies par- 
cialment inundades a l'hivern, en el punt per on 
drenen les aigües de la bassa, 18-V-2003, P. 
Fraga (P. Fraga herb. pers.). 

Des de la citació de Pau (1901), a partir de 
les mostres enviades per Pons Guerau, aquesta 
planta no s'havia tornat a citar de l'illa. Aquesta 
nova localitat es troba prop de la localitat ante- 
rior. Aquí la planta creix juntament amb la 
subespècie marinum. La separació entre els dos 
tàxons només es pot fer amb una observació 
detallada que permeti veure el principal caràcter 
que els diferencia (Bothmer et al., 1989): les glu- 
mes exteriors de les espiguetes estèrils són poc 
eixamplades a la base en la subespècie gussone- 
anum i molt clarament eixamplades amb una ala 
en la subespècie marinum. Aquest caràcter és 
suficient com per fer que les espigues de la 
subespècie gussoneanum tenguin un aspecte més 
lax que les de la subespècie marinum. En el cas 
d'aquesta població també és possible diferenciar- 
los per la presència de pèls en les beines foliars: 
presents a la subespècie gussoneanum i en canvi 
absents, i per tant glabres a la subespècie mari- 
num, però segons Bothmer et al. (1989) aquest 
caràcter no és constant i per tant poc fiable. 


**Lemna minuta Kunth 

Part baixa del torrent del barranc de Cala en 
Porter, Alaior, 31SEE964148, 0 m, aigües de curs 
lent, 22-IV-2003, P. Fraga (P. Fraga herb. pers.); 
Hort de Biniarroi, barranc de Cala en Porter, 
Alaior, 318EE968179, 40 m, abeurades prop del 
camí, 25-IV-2003, P. Fraga (P. Fraga herb. pers.); 
prop de la trencada de Binissaid, barranc d'Al- 
gendar, Ferreries, 31SEE822222, 0 m, aigües de 
curs lent, 6-IV-2003, P. Fraga (P. Fraga herb. 
pers.). 


Primeres citacions d'aquest tàxon al-lòcton 
per a les Balears. Originari d'Amèrica, sembla 
que es troba en ple procés d'expansió. Segons 
Cravyford et al. (1996) la primera citació a Euro- 
pa va ser l'any 1965 a Biarritz, i segons els 
mateixos autors l'any 1986 també es coneixia la 
seva presència al sud de Rússia i Grècia. Men- 
trestant però, les citacions europees són relativa- 
ment poques: Gran Bretanya (Landolt, 1979, 
Leslie i VValtersm 1983), Itàlia (Desfayes, 1997), 
Irlanda (Cotton, 1999). Aquest fet pot ser degut a 
una falta de recol-lecció, però també a què el 
tàxon pot passar fàcilment per alt, confonent-se 
amb L. minor L. o amb formes juvenils d'aques- 
ta mateixa o de L. gibba L. La dificultat de sepa- 
rar aquests tàxons, especialment L. minor i L. 
minuta ja ha estat observada per Leslie i VValters 
(1983). Els principals caràcters que permeten 
diferenciar els dos tàxons es poden trobar en el 
treball dels autors anteriors o a Les et al. (1997). 

Pel seu origen americà, alguns autors (Les- 
lie i VValters, 1983, Cotton, 1999) la consideren 
una espècie exòtica invasora que podria estar 
desplaçant les espècies autòctones. La seva capa- 
citat per créixer en aigües més oligotròfiques 
(Leslie i VValters, 1983) i amb una concentració 
més elevada de nitrats (Lüönd, 1980), pot afavo- 
rir encara més aquest procés d'expansió. A les 
tres localitats, aquest tàxon conviu amb les dues 
espècies del gènere conegudes anteriorment a l'i- 
lla: L. minor i L. gibba, sense que, aparentment, 
s'observi cap procés de desplaçament. 

En tot cas, aquest seria temporal o d'alter- 
nança, així s'ha observat que L. minuta és més 
abundant a finals d'hivern i primavera. Posterior- 
ment les plantes del complex L. gibba / L. minor 
augmenten considerablement les seves pobla- 
cions i semblen desplaçar L. minuta. De totes 
maneres, s'haurien de fer seguiments més acurats 
i a més llarg temps per veure l'impacte que pot 
causar aquest tàxon sobre las poblacions de les 
espècies autòctones. 


Leontodon saxatilis Lam. subsp. longirostris 
(Finch et P.D. Sell) P. Silva 

Sa Muntanyeta, Ciutadella, 31TEE818289, 
80 m, tanques segades en terreny silici arenós, 
21-VI-2003, P. Fraga (P. Fraga herb. pers.). 

A banda de L. tuberosus L., que és comú 
arreu de l'illa, a Menorca hi ha citacions d'altres 

dos tàxons d'aquest gènere: L. saxatilis Lam. 
subsp. saxatilis i L. saxatilis subsp. longirostris. 
D'aquest dos darrers tàxons no coneixem més 
que les localitats recollides per Rodríguez (1904) 
i unes indicacions no tan precises de Bolòs 
(1998) per L. saxatilis subsp. longirostris. De 
totes maneres, sembla que es tracta de tàxons 
molt rars a l'illa, encara que Bolòs i Vigo (1996) 
considerin la subespècie longirostris com un 
tàxon poc rar a l'illa. Aquesta nova localitat que 
es dóna a conèixer per aquesta subespècie es 
troba en un hàbitat semblant a l'indicat per 
Rodríguez (1904). 


Lolium temulentum L. 

Camps de Talis, Es Migjor Gran, 
31SEE895186, 10 m, tanques sembrades de cere- 
als, terreny calcari, 30-IV-03, P. Fraga (P. Fraga 
herb. pers.). 

Conegut popularment com a jull, antiga- 
ment era una de les pitjors plagues que hi podia 
haver dins un camp de blat. Tot i açò, les cita- 
cions a Menorca són molt rares, de fet anterior- 
ment només es coneix amb certesa la citació de 
Rodríguez (1904). Actualment, la pràctica desa- 
parició dels sembrats de blat i les tècniques de 
selecció de les llavors encara el fan més difícil de 
trobar. 


Lythrum thymifolia L. 

Es Rafal Roig, Es Mercadal, 31SEE902263, 
212 m, comunitats d'/soetes en terres arenoses 
silicies, 20-V-2001, P. Fraga (P. Fraga herb. 
pers.); Binialàs, Es Mercadal, 31 TEE890320, 20 
m, terres argiloses silícies humides dins tanques 
en guaret, 11-VIII-2002, P. Fraga (P. Fraga herb. 
pers.), Bassa Verda de Binissarmenya, Maó, 
31SFE094195, 40 m, terres argiloses silícies, 
voreres de la bassa, 4- V-2003, P. Fraga (P. Fraga 
herb. pers.). 

Citat anteriorment per Pau (1901), peró pos- 
teriorment diferents autors l'han considerat dub- 
tós per a la flora de Menorca (Bolós i Vigo, 1984; 
Pla et al., 1992) o bé l'han exclòs (Velayos, 
1997). Tot i açò, aquesta planta no és molt rara a 
les comunitats d'/soetes de l'illa. Aquesta falta 
de citacions pot ser deguda a una falta de 
recol-leccions, però també a la variabilitat dels 
caràcters que presenta la planta i que en les for- 


mes extremes la fan confondre amb L. hyssopifo- 
lia, més conegut i amb una distribució més 
ampla. Pot ser és aquesta mateixa variabilitat 
dels caràcters la que provoca les diferències en 
les descripcions, segons diferents autors. Així per 
exemple, mentre que alguns autors (Bolòs i Vigo, 
1984, Velayos, 1997) indiquen que la planta té 
les flors totes tetràmeres, d'altres (VVebb, 1968) 
deixen clar que aquestes poden ser tetràmeres o 
pentàmeres, i que a vegades, en certes regions, la 
separació de L. hyssopifolia és dificultosa. 

Les plantes de Menorca s'ajusten més a les 
indicacions donades per VVebb (1968). La nume- 
ració de les flors és variable de tetràmeres 
(Binialàs) a hexàmeres (la majoria d'altres 
poblacions). Però, al mateix temps, caràcters 
com pètals més petits de color més fluix, tub flo- 
ral cilíndric i més curt i sèpals quasi nuls perme- 
ten diferenciar-lo a ull nu de L. hyssopifolia (Fig. 
3). De totes maneres, el gènere Lythrum ha estat 
poc estudiat i no estaria de més fer un estudi més 
a fons per aclarir la posició taxonòmica d'aques- 
ta planta típica de les comunitats d'Isoetes de 
Menorca. 


Lythrum tribracteatum Spreng. 

Bassa dets Armaris, Mongofre Nou, Maó, 
31SFE030297, 0 m, dins la mateixa bassa en 
terreny arenós silici, 16-IV-2003, P. Fraga (P. 
Fraga herb. pers.). 

Segona localitat actual per aquest tàxon 
d'ambients humits, anteriorment havia estat citat 
de s'albufera de Son Saura des Mercadal (Sáez i 
Fraga, 1999) i antigament des Camp Siquiat (Tei- 
xidor, 1872), d'on no ha pogut ser retrobrat. 


*Orobanche santolinae Loscos et J. Pardo 

Binimel-là, Es Mercadal, 31TEE900346, 5 
m, damunt plantes de Santolina chamaecyparis- 
sus L. en terreny arenós calcari, 1-V-2001, P. 
Fraga (P. Fraga herb. pers.); Entre Cala Mica i 
Platges de Ferragut, Es Mercadal, 
3]TEE914349, 10 m, damunt plantes de 
Santolina chamaecyparissus en terreny arenós 
calcari, 15-V-2002, P. Fraga (P. Fraga herb. 
pers.). 

Encara que la presència a Menorca d'aques- 
ta planta era presumible (A. Pujadas, com. pers.) 
fins ara no s'havia pogut comprovar. À les dues 

Fig. 3. Lythrum hyssopifolia (esquerra) i L. thymifolia (dreta). 
Fig. 3. Lythrum hyssopifolia (left) and L. thymifolia (right). 


localitats, tot i l'abundància de Santolina, la 
planta és escassa i les poblacions no superen els 
20 individus. Anteriorment era coneguda de 
Mallorca i Cabrera (Pujadas Salvà, 2001). 


*Rhagadiolus edulis Gaertn. 

Son Triay, Ferreries, 31SEE834234, 20 m, 
llocs herbosos en ambients frescos i ombrívols 
d'alzinars dins canalons, 3-V-1997, P. Fraga (P. 
Fraga herb. pers.). 

Primera cita d'aquest tàxon a Menorca. 
Segons Bolòs i Vigo (1996) a Balears fins ara 
només es coneixia de Mallorca, de la Serra de 
Tramuntana. Aquesta preferència per ambients 
frescos justifica l'hàbitat on es troba a Menorca. 


*Rumex bucephalophorus L. 
Rech. f. 

Prop del camí de Binigarba, Ses Arenes, 
Ciutadella de Menorca, 31SEE772289, 82 m, 
tanques de terres arenoses pasturades, 3-V- 1997, 


subsp. aegeus 


P. Fraga (P. Fraga herb. pers.). 

Dins el complex de tàxons de R. bucepha- 
lophorus a Menorca fins ara només es coneixia la 
presència de la subespècie gallicus (Steinh.) 


Rech. f., que és comuna arreu de l'illa i en diver- 
sitat d'ambients. La subespècie aegeus a Balears 





era coneguda d'Eivissa i Formentera (López 
González, 1990) i de Mallorca (Bolòs i Vigo, 
1990). 


*Solanum villosum Mill. subsp. miniatum 
(Willd.) Edmonds 

Bassa de Torre Llafuda, Ciutadella de 
Menorca, 31SEE789279, 100 m, a la paret que 
envolta la bassa, entre els abatzers, 25-XII- 1999, 
P. Fraga (P. Fraga herb. pers.). 

Un altre tàxon del grup de 5. nigrum per a 
Menorca. El seu aspecte recorda més a S. nigrum 
que no a S. villosum, però caràcters com: fruits 
vermells de forma més ovada, inflorescències 
més pobres amb només 3-5 flors i les tiges amb 
ales dentades, ajuden diferenciar-lo. 


Spartina versicolor Fabre 

Cala Macarella, Ciutadella, 31SEE801216, 
0 m, zona humida darrere la platja, 18-11-2003, P. 
Fraga (P. Fraga herb. pers.). 

Amb aquesta citació queda confirmada la 
presència actual d'aquesta gramínia d'ambients 


P. Fraga et al., Contribucions al coneixement de la flora de Menorca (V) 59 


palustres. D'aquesta mateixa localitat va ser cita- 
da per Bolòs et al. (1970). Per ara, aquesta és l'ú- 
nica localitat que es coneix a Menorca i a les 
Balears. Les exploracions realitzades a altres 
localitats amb ambients semblants (prat de Bella- 
vista, font des Desmais, prat de Ses Canassies i 
Son Bou), fins ara, han resultat infructuoses. De 
totes maneres, la localització de la planta no és 
fàcil degut al seu aspecte que recorda més un 
jonc o una ciperàcia. També hi contribueix el fet 
de què la planta rarament floreix, un aspecte que 
ja ha estat assenyalat per altres autors (Pignatti, 
1982, Gamisans et al., 1989). 


Tamarix boveana Bunge 

Platja de Son Bou, prop de Talis, Alaior, 
31SEE918174, O m, just després del sistema 
dunar on comença la zona humida de Ses Cana- 
sies, 11-IV-2003, P. Fraga (P. Fraga herb. pers.). 

La presència a Menorca d'aquest tàxon ha 
estat indicada per diferents autors (Cirujano, 
1993, Gil et al., 1996), però no es coneixia cap 
indicació de localitat concreta. 

Per ara, aquesta és l'única localitat de 
Menorca on s'han observat plantes amb tots els 
caràcters típics d'aquest tàxon. De totes maneres, 
la posició taxonòmica de les diferents formes 
d'aquest gènere existents a Menorca encara està 
per aclarir. En aquesta nova localitat T. boveana 


conviu amb 7. africana Poir., la presència de 
plantes amb caràcters intermedis entre els dos 
tàxons i d'altres amb caràcters florals anormals 
(pètals supernumeraris, —absència d'estams, 
presència d'estaminodis), fan suposar l'existèn- 
cia de processos d'hibridació. 


Ulmus minor Mill. subsp. minor 

Es Camp Siquiat, Alaior, 31SEE9923, 75 m, 
tanques abandonades, antics horts, terreny calca- 
ri, 19-IV-2003, P. Fraga (P. Fraga herb. pers.), Es 
Canutells, barranc de Forma, Maó, 31SFE0012, 
5 m, antics horts i vergers dins el barranc, terreny 
calcari, 6-V-2003, P. Fraga (P. Fraga herb. pers.), 
Font d'en Simó, Maó, 31SFE0517, 20 m, al vol- 
tant de la font i per dins l'ullastrar de la zona, 
terreny calcari, 8-V-2003, P. Fraga (P. Fraga 
herb. pers.), Estància de Tordonell, Maó, 
31SFE0424, 25 m, voreres de torrent i de síquies 
dins tanques, terreny silici, 9-V-2003, P. Fraga 
(P. Fraga herb. pers.), Mongofre vell, Maó, 
31SFE0426, 15 m, voreres de torrent i de síquies 
dins tanques, terreny silici, 9-V-2003, P. Fraga 
(P. Fraga herb. pers.), Sa Boval Vella, Maó, 
31SFE0522, 2 m, voreres del torrent que desem- 
boca a l'albufera des Grau, terreny silici, 7-V- 
2003, P. Fraga (P. Fraga herb. pers.); Llimpa, 
torrent de Na Bona, Maó, 31SFE0721, 3 m, vore- 
res del torrent i de síquies, terreny silici, 6-V- 





Fig. 4. Distribució d' Ulmus minor subsp. minor (A) i U. minor subsp. procera (8) a Menorca. 
Fig. 4. Distribution of Ulmus minor subsp. minor (A) and U. minor subsp. procera (8) in Menorca. 

2003, P. Fraga (P. Fraga herb. pers.); Sa Bassa, 
Maó, 31SFE0822, 1 m, voreres de síquies i ple- 
tes baix les cases, terreny silici, 6-V-2003, P. 
Fraga (P. Fraga herb. pers.). 

Diversos autors (Rodríguez, 1904; Knoche, 
1922; Bolós i Vigo, 1990) coincideixen en qué 
l'om és una espècie introduida a l'illa, segura- 
ment en temps antic. Al mateix temps, no hi ha 
cap dubte que actualment aquesta planta és un 
dels elements vegetals que caracteritza paisatges 
tan singulars com els fons dels barrancs. Tot i 
aquesta reconeguda presència de l'om a Menor- 
ca, fins ara, cap autor s'ha pronunciat sobre la 
posició taxonòmica de les plantes de l'illa dins el 
grup d'U. minor. Un estudi sobre l'estat de con- 
servació dels oms a Menorca ha permès determi- 
nar la presència a l'illa de dos tàxons diferents 
(Fraga, 2003). Seguint el criteri establert per 
Franco (1993) aquests serien: U. minor subsp. 
minor i U. minor subsp. procera (Salisb.) Franco. 

En el cas concret de Menorca, la discrimina- 
ció entre els dos tàxons és bastant clara a partir 
de caràcters com la forma de les fulles, l'arqui- 
tectura de l'arbre o la presència de suber en les 
branques joves. Tanmateix, el valor taxonòmic 
d'aquesta diferenciació tan clara pot ser escàs 
tenint en compte que la majoria de poblacions es 
poden haver originat per reproducció vegetativa. 
Així i tot, no deixa de sorprendre que la distribu- 
ció dels dos tàxons a l'illa no sigui del tot aleatò- 
ria (Fig. 4). Mentre la subespècie procera apareix 
arreu de l'illa, excepte al nord-est, la subespècie 
minor concentra la majoria de les seves pobla- 
cions en l'àrea de recepció de l'albufera des 
Grau. 


Ulmus minor Mill. subsp. procera (Salisb.) 
Franco 

Canal dets Horts, Ciutadella, 31SEE7129, 4 
. m, dins el mateix barranc a les voreres dels 
camps cultivats i del torrent, terreny calcari, 7- 
IV-2003, P. Fraga (P. Fraga herb. pers.), La Cova 
- Sa Marjal Vella, Ciutadella de Menorca, 
31SEE7621, 3 m, voreres dels camps cultivats 
dins un canaló, terreny calcari, 7-V-2003, P. 
Fraga (P. Fraga herb. pers.), Son Febrer, barranc 
de Santa Anna, Ciutadella de Menorca, 
31SEE8025, 60 m, en el fons del canaló al costat 


d'un avenc i un pou de torn, terreny calcari, 5-IV- 
2003, P. Fraga (P. Fraga herb. pers.), Torre Pet- 
xina Vella, barranc de Santa Anna, Ciutadella de 
Menorca, 3ISEE8124, 50 m, en el fons del 
barranc al voltant d'un antic pou de torn, terreny 
calcari, 1-1II-2003, P. Fraga (P. Fraga herb. 
pers.), Trencada de Binissaid, barranc d' Algen- 
dar, Ferreries, 31S8EE82222, 1 m, voreres del 
torrent, terreny calcari, 6-IV-2003, P. Fraga (P. 
Fraga herb. pers.), Font de Son Fonoll, barranc 
d'Algendar, Ferreries, 31SEE8223, 2 m, voreres 
del torrent, terreny calcari, 26-IV-2003, P. Fraga 
(P. Fraga herb. pers.), Es Molí de Baix, barranc 
d'Algendar, Ciutadella de Menorca, 31SEE8224, 
20 m, voreres del torrent i faldes ombrívoles del 
barranc, terreny calcari, 26-IV-2003, P. Fraga (P. 
Fraga herb. pers.), Sant Antoni de S'Aranjassa, 
barranc d'Algendar, Ferreries, 31SEE8225, 20 
m, faldes al peu de penyals ombrívols, terreny 
calcari, 21-IV-2003, P. Fraga (P. Fraga herb. 
pers.), Son Pruna, barranc d' Algendar, Ferreries, 
3ISEE8226, 10 m, voreres del torrent, terreny 
calcari, 21-IV-2003, P. Fraga (P. Fraga herb. 
pers.), Es Canaló, barranc d'Algendar, Ferreries, 
31SE8326, 40 m, voreres dels antics horts i ver- 
gers, terreny calcari, P. Fraga (P. Fraga herb. 
pers.); Sa Rovellada, Ferreries, 31SEE8526, 55 
m, voreres de torrent, terreny silici, 10-V-2003, 
P. Fraga (P. Fraga herb. pers.), Sa Canaleta, 
barranc d'Albranca, Ferreries, 31SEE8623, 30 
m, voreres del torrent, terreny calcari, 27-IV- 
2003, P. Fraga (P. Fraga herb. pers.), Font de Na 
Joana, Son Marcer de Baix, barranc de Trebalú- 
ger, Ferreries, 31SEE8624, 40 m, faldes del 
barranc, al voltant de l'antiga font, terreny calca- 
ri, 12-IV-2003, P. Fraga (P. Fraga herb. pers.), 
Son Fideu - La Cova, barranc d'Albranca, Ferre- 
ries, 31SEE8724, 30 m, voreres de torrent i fal- 
des ombrívoles del barranc, terreny calcari, 27- 
IV-2003, P. Fraga (P. Fraga herb. pers.), Son 
Camaró, barranc de La Cova, Ferreries, 
31SEE8824, 60 m, voreres de torrent, terreny 
calcari, 3-V-2003, P. Fraga (P. Fraga herb. pers.); 
Son Boter, barranc de Sa Vall, Alaior, 
31SEE9019, 4 m, voreres de torrent, terreny cal- 
cari, 18-IV-2003, P. Fraga (P. Fraga herb. pers.); 
Ses Canassies, Alaior, 31SEE9118, 6 m, voreres 
de tanques dins la vall, terreny calcari, 18-IV- 

2003, P. Fraga (P. Fraga herb. pers.); Es Rafal 
Roig, Es Mercadal, 318EE9126, 70 m, voreres 
de torrent, terreny silici, 3-V-2003, P. Fraga (P. 
Fraga herb. pers.); Llinàritx Vell, Es Mercadal, 
31SEE9127, 65 m, voreres de torrent, terreny 
silici, 3-V-2003, P. Fraga (P. Fraga herb. pers.), 
Camí des Rafal Fort, Alaior, 31SEE9323, 80 m, 
voreres del camí, terres argiloses silícies, 15-III- 
2003, P. Fraga (P. Fraga herb. pers.), Sa Farine- 
ra, Es Mercadal, 31SEE9326, 75 m, voreres de la 
carretera, terres argiloses silícies, 6-V-2003, P. 
Fraga (P. Fraga herb. pers.), Barranc des Rellot- 
ge, Alaior, 31 SEE9521, 60 m, voreres de torrent, 
terreny calcari, 19-IV-2003, P. Fraga (P. Fraga 
herb. pers); Camí de S'Alblagai, Alaior, 
31SEE9702, 100 m, voreres del camí i de tan- 
ques, terreny calcari, 19-IV-2003, P. Fraga (P. 
Fraga herb. pers.), Hort de Biniarroi, barranc de 
Cala en Porter, Alaior, 31SEE9718, 40 m, vore- 
res de torrent i dels antics horts, terreny calcari, 
1-V-2003, P. Fraga (P. Fraga herb. pers.), Alcai- 
dussos, Alaior, 31SFE0118, 110 m, dins un petit 
canaló al voltant d'un antic pou de torn, terreny 
calcari, 7-V-2003, P. Fraga (P. Fraga herb. pers.), 
Binifabini, Es Mercadal, 31SFE0127, 60 m, 
antics horts i voreres de tanques, terreny calcari, 
7-N-2003, P. Fraga (P. Fraga herb. pers.); 
Barranc de Sant Joan, Maó, 31SFE0716, 20 m, 
faldes ombrívoles i canalons, terreny calcari, 6- 
V-2003, P. Fraga (P. Fraga herb. pers.), Milà 
Vell, Maó, 31SFE0719, 30 m, voreres d'un 
torrentet, terreny silici, 8-V-2003, P. Fraga (P. 
Fraga herb. pers.), Biniarroca, Sant Lluís, 
31SFE0813, 50 m, al voltant d'un antic pou de 
torn, terreny calcari, 6-V-2003, P. Fraga (P. 
Fraga herb. pers.), Sant Felip, Ciutadella de 
Menorca, 31TEE8233, 25 m, voreres de torrent, 
terreny silici arenós, 7-V-2003, P. Fraga (P. 
Fraga herb. pers.), Pont de Salairó, Es Mercadal, 
31TEE8932, 14 m, voreres de torrent, terreny 
silici, 2-III-2003, P. Fraga (P. Fraga herb. pers.), 
Carbonell, Es Mercadal, 31TEE9629, 35 m, 
voreres de torrents, terrenys silicis i calcaris, 20- 
IV-2003, P. Fraga (P. Fraga herb. pers.). 
L'elevada quantitat de localitats deixa ben 
aclarit que aquesta subespècie és, amb diferèn- 
cia, la més abundant a l'illa (Fig. 4). Aquest fet 
es pot explicar per ser un arbre amb unes carac- 


terístiques que el fan més atractiu: més espone- 
rós, de majors dimensions i amb una capçada 
ampla, també sembla ser més resistent a les con- 
dicions climàtiques de l'illa. Les poblacions de la 
subespècie minor mostren més símptomes d'ha- 
ver patit pels darrers episodis de sequera, tot i 
créixer en els mateixos ambients que la subespè- 
cie procera. 


Urginea pancration (Steinh.) Philippe 

Caleta de Sa Segonya, Ciutadella de Menor- 
ca, 31TEE678298, 20 m, roquissars calcaris del 
litoral, 20-VII-2002, P. Fraga (P. Fraga herb. 
pers.), Punta Nati, Ciutadella de Menorca, 
31TEE702337, 30 m, roquissars calcaris prop del 
litoral, 13-11-2000, P. Fraga (P. Fraga herb. 
pers.), Cul de Sa Ferrada, Ciutadella de Menor- 
ca, 31TEE748340, 80 m, damunt penyals calca- 
rs del litoral, 15-IX-1996, P. Fraga (P. Fraga 
herb. pers.); Cap de Cavalleria, Es Mercadal, 
31TEE934372, 30 m, roquissars i penyals calca- 
ris del litoral, 17-VIII-1997, P. Fraga (P. Fraga 
herb. pers.), Sivinar de Mongofre Nou, Maó, 
31SFE041288, 50 m, damunt penyals calcaris 
del litoral, 12-XII-2002, P. Fraga (P. Fraga herb. 
pers.), Punta de Sa Font, Capifort, Maó, 
31TFE051284, 35 m, roquissars calcaris del lito- 
ral, 13-XII-01 P. Fraga (P. Fraga herb. pers.), 
Cap de Mossenya Vives, Maó, 31SFE081266, 25 
m, llocs herbosos del litoral en terreny silici, 20- 
VII-1997, P. Fraga (P. Fraga herb. pers.), La 
Mola de Maó, 31SFE133149, 75 m, roquissars 
calcaris de litoral, 3-XII-2002, P. Fraga (P. Fraga 
herb. pers.), Caparrot de Forma, Maó, 
31SFE006112, 35 m, roquissars calcaris del lito- 
ral, 23-IV-02, P. Fraga (P. Fraga herb. pers.), 
Cala en Turqueta, Ciutadella de Menorca, 
31SEE785206, 18 m, roquissars calcaris del lito- 
ral, 19-X-2003, P. Fraga (P. Fraga, herb. pers.). 

Recentment, Boscaiu et al. (en premsa) han 
assignat a aquesta espécie les poblacions diploi- 
des d'U. maritima (L.) Baker s.l. de Menorca. 
Les citacions que aquí es donen a conéixer com- 
plementen les dades de les localitats indicades 
pels autors anteriors i n'aporten de noves que 
amplien considerablement l'àrea de distribució. 
Anteriorment, Speta (1980) també va assignar a 
aquest tàxon les poblacions diploides de Mallor- 

Inflorescéncia 





(1) A les plantes adultes. 


Tüniques externes abundants, | Tüniques externes menys abundants, 
Bulb: aspecte visibles a la superfície, marró [ poc visibles a la superfície, blanques 
vermellós o marró pàl-lid. 
s Es - Patents, 1 teriors típica t 
Fulles: disposició Erectes o erecto-patents CDS OSTEN Rennen. 
postrades al terra 


Fulles: forma ElLlíptico-lanceolades, planes Lanceolades, acanalades 
80-170 cm 40-100 cm 


Blancs, amb una petita línia - 
A A 2 Blancs, amb una línia porpra a la 
Tépals marró a la cara externa, només a ; 
A cara externa, en tota la seva longitud. 
la zona apical. 
Ovari Groc 


Caràcter Urginea maritima 










Urginea pancration 








Taula 1. Principals caràcters morfològics per diferenciar Urginea maritima d' U. pancration a Menorca. 
Table 1. Main characters that allow the discrimination between Urginea maritima and U. pancration in Minorca. 


ca. Boscaiu et al. (en premsa) també manifesten 
que l'assignació de les poblacions diploides 
menorquines a U. pancration s'ha de considerar 
provisional degut a què, a més de la diferenciació 
cariològica, també presenten uns caràcters mor- 
fològics particulars que no mostren altres pobla- 
cions, també diploides, del Mediterrani. La resolu- 
ció d'aquest problema no serà possible fins que no 
es faci un estudi més ample que inclogui tota l'à- 
rea de distribució d'aquest grup d'espècies. Els 
principals caràcters que permeten diferenciar 
aquest tàxon d'U. maritima a Menorca es poden 


veure a la Taula 1. La identificació dels dos tàxons 


es pot fer fàcilment a ull nu quan creixen junts. 


Agraiments 


A en Toni Pujades per les seves indicacions sobre 
la possible preséncia a Menorca de Orobanche 
santolinae. La recollida de dades sobre les pobla- 
cions d'om s'ha fet dins les feines preparatóries 
del treball "Estudi de les poblacions d'om 
(Ulmus minor Mill.) de Menorca" subvencionat 
per l'Institut Menorquí d'Estudis. 


Bibliografia 


Bolòs, O. 1998b. Atlas corològic de la flora vascular 
dels Paisos Catalans. Primera compilació gene- 
ral. Part II. Institut d'Estudis Catalans. Barcelo- 
na. 

Bolós, O., Molinier, R. i Montserrat, P. 1970. Observa- 
tions phytosociologiques dans l'ile de Minorque. 
Acta Geobot. Barcinon. 5: 1-150. 

Bolós, O. i Vigo, J. 1984. Flora dels Paisos Catalans. 
Vol. 1. Ed. Barcino. Barcelona. 

Bolòs, O. i Vigo, J. 1990. Flora dels Paisos Catalans. 
Vol. 2. Ed. Barcino. Barcelona. 

Bolòs, O. i Vigo, J. 1995. Flora dels Paisos Catalans. 
Vol. 3. Ed. Barcino. Barcelona. 

Bolòs, O. i Vigo, J. 2001. Flora dels Paisos Catalans. 
Vol. 4. Ed. Barcino. Barcelona. 

Boscaiu, M., Bacchetta, G. i Güemes Heras, J. En 
premsa. Morphological differentiation within the 
diploid cytotypes of Urginea maritima s.l. (Lilia- 
ceae). Bocconea, 15. 

Bothmer, R. von, Flink, J., Jacobsen, N. i Jørgensen, 
R.B. 1989. Variation and differentiation in Hor- 
deum marinum (Poaceae). Nord. J. Bot., 9: 1-10. 

Brummitt, R.K. 1972. Calystegia R. Br. In: Tutin, 
T.G., Heywood, V.H., Burges, N.A., Moore, D. 
M., Valentine, D.H., Walters, S.M. i Webb, D.A. 
Flora Europaea. Vol. 3: 78-79. Cambridge Uni- 


P. Fraga et al., Contribucions al coneixement de la flora de Menorca (V) 63 


versity Press. 

Brummit, R.K. i Powell, C.E. 1992. Authors of plant 
names. Royal Botanic Gardens, Kew. 732 pp. 

Cirujano, S. 1993. Tamarix L. In: Castroviejo, S., 
Aedo, C., Cirujano, S., Laínz, M., Morales, R., 
Mufioz Garmendia, F., Navarro, C., Nieto Feli- 
ner, G., Paiva, J. & Soriano, C. (eds.). Flora ibe- 
rica. Vol. 3: 437-445. Real Jardín Botánico, 
CSIC. Madrid. 

Cotton, D.C.F. 1999. Least duckweed Lemna minuta 
Kunth, in Ireland. Ir. Nat. J., 26, 5/6: 199-200. 

Crawford, D.J., Landolt, E. i Les, D.H. 1996. An 
allozyme study of two sibling species of Lemna 
(Lemnaceae) with comments on their morpho- 
logy, ecology and distribution. Bull. Torrey Bot. 
Club, 123, 1: 1-6. 

Desfayes, M. 1997. Mazus pumilus (Scrophulariace- 
ae), adventice nouvelle pour l'Italie, et Lemna 
minuta (Lemnaceae) espéces nouvelle pour la 
province de Pavie. Saussurea, 28: 65-66. 

Duvigneaud, J. 1979. Catalogue provisoire de la flore 
de Baléares. Societé pour l'échange des plantes 
vasculaires de l'Europe occidentale et du bassin 
méditerranéen. Fasc. 17. Liége. 

Font Quer, P. 1919. Adiciones a la flora de Menorca. 
Bol. Soc. Esp. Hist. Nat., 19: 268-273. 

Fraga, P. 2003. The elm (Ulmus minor Mill. ) in Minor- 
ca: an approach to the knowledge of its conserva- 
tion status. II International Elm Conference. Val- 
sain, Segovia, 20-23 de mayo de 2003. Abstracts: 
17. 

Fraga, P. i Pallicer, X. 1998. Notes florístiques de 
Menorca. Butll. Inst. Cat. Hist. Nat., 66: 35-40. 

Franco, J. Do Amaral, 1993 .[Notas breves]. Ulmus 
minor subsp. procera (Salisb.) Franco, comb. nov. 
Anales Jard. Bot. Madrid, 50 (2): 259. 

Gamisans, J., Deschátres, R., Paradis, G. i Lambinon, 
J. 1989. Spartina versicolor Fabre in Jeanmonod, 
D. i Burdet, H.M. (eds.). 1989. Notes et contribu- 
tions à la flore de Corse, IV. Candollea 44: 367- 
368. 

Gamisans, J. i Jeanmonod, D. 1993. Catalogue des 
plantes vasculaires de la Corse (seconde édition) 
In Jeanmonod, D. i Burdet, H.-M. (edit.). Com- 
pléments au Prodrome de la Flore Corse, Annexe 
n? 3. Genéve, 258 pp. 

Gil, Ll., Tébar, EJ. i Boi, M. 1996. Notes florístiques 
de les Illes Balears (VIII). Boll. Soc. Hist. Nat. 
Balears, 39: 117-128. 

Kerguélen M. 1999. Index Synonymique de la Flore de 
France. INRA (Institut National de la Recherche 
Agronomique). < http://www.inra.fr/flore-fran- 
ce/index.htm >. 

Kerguélen, M. i Plonka, F. 1989. Les Festuca de la 


flore de France (Corse comprise). Avant-propos 
de J. Lambinon. Bull. Soc. Bot. Centre-Ouest, 
Nouv. Sér., no. spécial 10: 368 pp.. 

Knoche, H. 1922. Flora Balearica. Etude phytogéo- 
graphique sur les îles Baléares. Vol. 2: 585 pp. 
Ed. Imp. Roumégous et Déhen. Montpellier. 

Landolt, E. 1979. Lemna minuscula Herter (= L. mini- 
ma Phil), eine in Europa neu eingenurgerte ame- 
rikanische Wasserpflanze. Ber. geobot. Inst. eidg. 
techn. Hochsch. Stift. Rübel, 46: 86-89. 

Les, D.H., Landolt, E. i Crawford, D.J. 1997. Systema- 
tics of the Lemnaceae (duckweeds): inferences 
from micromolecular and morphological data. P. 
Syst. Evol., 204: 161-177. 

Leslie, A.C. i Walters, S.M. 1983. The occurrence of 
Lemna minuscula Herter in the British Isles. Wat- 
sonia, 14: 243-248. 

Lidén, M. 1986. Fumaria L. In: Castroviejo, S., Laínz, 
M., López González, G., Montserrat, P., Muñoz 
Garmendia, F., Paiva, J. i Villar, L. (eds.). 1986. 
Flora iberica. Vol. 1: 447-467. Real Jardín Botá- 
nico, CSIC. Madrid. 

López González, G. 1990. Rumex L. In: Castroviejo, 
S., Laínz, M., López González, G., Montserrat, 
P., Muñoz Garmendia, F., Paiva, J. & Villar, L. 
(eds.). 1990. Flora iberica. Vol. 2 : 595-634. Real 
Jardín Botánico, CSIC. Madrid. 

Liiònd, A. 1980. Effects of nitrogen and phosphorous 
upon the growth of some Lemnaceae. In Landolt, 
E. (ed.). 1980. Biosystematische Untersuchungen 
in der Familie de Wasserlinsen (Lemnaceae), 1. 
Veròff. geobot. Inst. eidg. techn. Hochsch. Stift. 
Rübel, 70: 118-141. 

Markgraf-Dannenberg, I. 1980. Festuca L. In: Tutin, 
T.G., Heywood, V.H., Burges, N.A., Valentine, 
D.H., Walters, S.M. i Webb, D.A. 1980. Flora 
Europaea. Vol. 5: 125-153. Cambridge Univer- 
sity Press. 

Martínez Laborde, J. B. 1993. Diplotaxis DC. In: Cas- 
troviejo, S., Aedo, C., Gómez Campo, C., Laínz, 
M., Montserrat, P., Morales, R., Muñoz Garmen- 
dia, E, Nieto Feliner, G., Rico, E., Talavera, S. i 
Villar, L. (eds.) 1993. Flora Iberica. Vol. 4: 346- 
362. CSIC. Madrid. 

Navarro, C. 1990. Fallopia Adans. In: Castroviejo, S., 
Laínz, M., López González, G., Montserrat, P., 
Muñoz Garmendia, F., Paiva, J. i Villar, L. (eds.). 
1990. Flora iberica. Vol. 2 : 587-589. Real Jardín 
Botánico, CSIC. Madrid. 

Patzak, A. 1958. Revision der Gattung Ballota Section 
Ballota. Ann. Naturhist. Mus. Wien, 62: 57-86. 

Pau, C. 1901. Relación de plantas menorquinas. Bol. 
Soc. Esp. Hist. Nat. ,1: 207-215. 

Pignatti, S. 1982. Flora d'Italia. Vol. 1-3. Edagricole. 


64 Boll. Soc. Hist. Nat. Balears, 46 (2003) 


Bologna. 

Pla, V., Sastre, B. i Llorens, L. 1992. Aproximació al 
catàleg de la flora vascular de les illes Balears. 
Universitat de les Illes Balears, Jardí Botànic de 
Sóller. Palma. 

Pujadas Salvà, A.J. 2001. Aportació al coneixement del 
gènere Orobanche L. als Paisos Catalans. Orsis, 
16: 71-88. 

Rodríguez, J.J. 1904. Flórula de Menorca. Imp. Fabre- 
gues. Maó. 

Saez, L. i Fraga, P. 1999. Noves aportacions al conei- 
xement de la flora balear. Boll. Soc. Hist. Nat. 
Balears, 42: 85-95. 

Speta, F. 1980. Karyosystematik, Kultur und Verwe- 
dung der Meerziebel (Urginea Steinh., Liliaceae 
S.l). Katalog Oberósterr. Landesmuseum 105: 


193-238. 

Teixidor, 1872. Otros apuntes para la Flora de Espafia. 
El Restaurador Farmacéutico 28: 51-54, 59-61, 
68-70. 

Velayos, M. 1997. Lythrum L. In: Castroviejo, S., 
Aedo, C., Benedí, C., Laínz, M., Mufioz Gar- 
mendia, F., Nieto Feliner, G. i Paiva, J. (eds.). 
1997. Flora iberica. Vol. 8: 15-25. Real Jardín 
Botánico, CSIC. Madrid. 

Webb, D. A. 1968. Lythrum L. In: Tutin, T.G., Heywo- 
od, V.H., Burges, N.A., Valentine, D.H., Walters, 
S.M. i Webb, D.A.-1968. Flora Europaea. Vol. 2: 
300-302. Cambridge University Press. 


